[{"text_idx": "#000008", "text": "Daw\u2019r galwadau wedi i Lywodraeth y Deyrnas Unedig ei wahardd yn Lloegr, ac mae ymgyrchwyr yn gobeithio y bydd Cymru\u2019n dilyn \u201cyn fuan\u201d."}, {"text_idx": "#000010", "text": "Dydy Llywodraeth Cymru ddim yn gwrthwynebu\u2019r syniad, ac maen nhw wrthi\u2019n ystyried ymatebion i ymgynghoriad y gwnaethon nhw ei gynnal ar y mater."}, {"text_idx": "#000015", "text": "\u201cMae\u2019n beth da ei fod yn digwydd nawr, yn amlwg, ond rydyn ni angen i Lywodraeth Cymru ddilyn ar frys."}, {"text_idx": "#000016", "text": "\u201cMae mawn yn dod o ddeunydd planhigion sydd wedi pydru, mae\u2019n ffurfio dros filoedd o flynyddoedd ac yn storio lot o garbon."}, {"text_idx": "#000017", "text": "\u201cMae mawndiroedd yn andros o bwysig ar gyfer bioamrywiaeth, helpu i leihau llifogydd, a phan maen nhw\u2019n cael eu hail-ddyfrio maen nhw\u2019n helpu i leihau peryglon tanau gwyllt yn yr haf."}, {"text_idx": "#000018", "text": "\u201cDoes gennym ni ddim coedwigoedd glaw yn y Deyrnas Unedig nag Iwerddon. Mawndiroedd yw ein coedwigoedd glaw."}, {"text_idx": "#000021", "text": "Dydy cynnwys mawn mewn compost ddim yn \u201crhywbeth angenrheidiol iawn\u201d, a does dim o\u2019i angen mewn gerddi, meddai Bleddyn Lake."}, {"text_idx": "#000025", "text": "Dydy\u2019r gwaharddiad yn Lloegr ddim yn berthnasol i\u2019r sector garddwriaeth broffesiynol nac i ganolfannau garddio."}, {"text_idx": "#000026", "text": "\u201cGallai planhigion a\u2019r blodau sydd wedi cael eu potio yn barod ac sydd ar werth mewn canolfannau garddio gynnwys pridd a\u0302 mawn ynddo,\u201d eglura Bleddyn Lake."}, {"text_idx": "#000027", "text": "\u201cMae hynny\u2019n beth bach ychwanegol y gallai Llywodraeth Cymru ei wneud."}, {"text_idx": "#000028", "text": "\u201cMae amryw ganolfan arddio wedi gweithredu\u2019n ddiweddar, ond maen nhw wedi parhau i werthu compost mawn am flynyddoedd, degawdau."}, {"text_idx": "#000031", "text": "Yn eu cynllun, \u2018Ffyniant i bawb: Cymru carbon isel\u2019, mae Llywodraeth Cymru yn nodi bod dros 70% o fawndiroedd Cymru \u201cwedi cael eu newid neu mewn cyflwr diraddedig\u201d."}, {"text_idx": "#000036", "text": "\u201cNawr bod gennym ni\u2019r gwaharddiad yn Lloegr, a gobeithio y bydd yn dod i rym yn fuan yng Nghymru, bydd yn codi\u2019r pwysau oddi ar diroedd mawn, mewn un ffordd.\u201d"}, {"text_idx": "#000037", "text": "Dywedodd llefarydd ar ran Llywodraeth Cymru: \u201cRydym ar hyn o bryd yn ystyried yr ymatebion i\u2019r ymgynghoriad a\u2019n dull o weithio yng Nghymru.\u201d"}]